|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  Аутономна покрајина Војводина, Република Србија  Хајдук Вељкова 1, 21000 Нови Сад,  т: +381 21 484 3 484 е-адреса: [uprava@kcv.rs](mailto:uprava@kcv.rs)  [www.kcv.rs](http://www.kcv.rs) |

Број: 357-19-О/3-1

Дана: 13.01.2020. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 357-19-О -** **Набавка потрошног материјала за биопсије простате, јетре, бубрега и других локализација и материјала за ангио сале у оквиру Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

“Предмет: Захтев за појашњење и измену КД

Дана 08.01.2020. године на Порталу ЈН објављен је позив за ЈН потрошног материјала за биопсије простате, јетре, бубрега и других локализација и материјала за ангио сале у оквиру Клиничког центра Војводине бр. ЈН 357-19-О

Увидом у техничке карактеристике добра у партији бр. 6 утврдили смо да је предметно добро дефинисано и описано на начин да крши одредбе ЗЈН, односно крши начело обезбеђивања конкуренције члан 10. ЗЈН и начело једнакости понуђача члан. 12. ЗЈН и то:

У називу је наведено:

„Pištolj za potpunu, automatsku biopsiju mekih tkiva od anodiziranog aluminijuma, izdržljiv za dugotrajne upotrebe tokom pojedinačnih ili višestrukih biopsija, jednoručna upotreba, sigurnosna sklopka koja sprečava neželjeno okidanje, dvostruki sistem okidanja, izbor dubine punkcije u rasponu od 15mm do 22mm, poklopac pištolja sa dvobojnim indikatorom stanja, umetak za precizno pozicioniranje igle - stereotaksa i CT, zaključavanje igle nakon okidanja"

Захтев је да Наручилац измени опис пиштоља. Овде је у питању дословце наведена спецификација која одговара само једном произвођачу и као таква сачињена је супротно са ЗЈН. и то основним начелима ЗЈН.

У прилогу достављамо и спецификацију са линком ка званичноим сајту произвођача: <https://www.crbard.com/Medical/en-US/Products/BARD-MAGNUM-Instrument>

Захтев је да промените опис да одговара ЗЈН и то на начин:

* Pištolj za automatsku biopsiju mekih tkiva
* jednoručna upotreba
* sigurnosna sklopka koja sprečava neželjeno okidanje
* dvostruki sistem okidanja
* izbor dvostruke dubine punkcije
* dvobojni indikatorom stanja

сви остали описи не само да описују Магнум произвођача Бард већ су субјективни опис са недефинисаном методологијом утврђивања стања:

* „izdržljiv za dugotrajne upotrebe tokom pojedinačnih ili višestrukih biopsija"

На који начин је Наручилац и којом методологијом обезбедио објективно утврђивање: „издржљивост" током дуготрајне употребе?

* Материјал од кога је израђен пиштољ: anodiziranog aluminijuma , који су медицински разлози за искључивост у материјалу од кога је израђен пиштољ?”

**ОДГОВОР НАРУЧИОЦА:**

Наручилац прихвата све конструктивне сугестије заинтересованих лица, те ће из разлога јаснијег и недвосмисленог описа објективно потребних техничких карактеристика захтеваног предметног добра извршити потребне измене конкурсне документације.

Молимо све заинтересоване потенцијалне понуђаче да испрате објаве на Порталу УЈН и интернет страници наручиоца.

С поштовањем,

*Комисија за јавну набавку 357-19-О*